Գնալով պակասում են նաև անմշակ հողերը, գյուղացին վերադառնում է իր հիմնական զբաղմունքին հողագործությանը: Սասունիկում հիմնականում զբաղվում են հացահատիկային կուլտուրաների մշակությամբ ու խաղողագործությամբ: Խաղողի տեխնիկական սորտերի մշակության համար այստեղ բնակլիմայական պայմանները շատ նպաստավոր են. ստացվում է շաքարի բարձր տոկոսայնությամբ բերք: Բարենպաստ են պայմանները նաև անասնապահության զարգացման համար. համայնքը գտնվում է նախալեռնային գոտում և լեռնային արոտավայրերը մոտ են: Սասունիկցիները հողագործությանն ու անասնապահությանը զուգահեռ աշխատանքային զբաղվածություն ունեն համայնքում հիմնադրված երկու խոշոր արտադրություններում` ՙԱրմենիա Վայն՚ գինու, կոնյակի և ՙԱրամ Մելքոնյան՚/ SKIFF ապրանքանիշ/ ներկերի, սալիկի սոսինձների, ծեփամածիկների գործարաններում, նաև Աշտարակ քաղաքում: